 Ịkpọ ganị ganị nke ụmụ akwụkwọ mahadum steeti nihe ha kọwara dịka mbuli gọọmenti steeti ahụ buliri ụgwọ akwụkwọ ha emeela ka ọnọdụ azụmahịa na mmekọrịta dị nụfọdụ akụkụ Akure bụrụ nke a kwụsịrị ụbọchị Tuzdee maka ngagharị iwe ha mere.  Ụmụ akwụkwọ, ndị ka nọnụ ọgụgụ si Mahadum Adekunle Ajasin, Akungba Akoko na Mahadum Nkà na Ụzụ Ondo Steeti, Okitipupa mechiri okporo ụzọ Oba Adesida na-ewu ewu mere na ụgbọala agaghị ihu ma ya fọdụzie ịgaghachi azụ.Mahadum abụọ ndị a abụrụla nke e mechiri na-amaghị oge ọ ga-ebido maka ngagharị iwe ụmụ akwụkwọ mere nụlọ akwụkwọ, bụ ndị chọrọ ka e butuo ụgwọ akwụkwọ ha.Dịka ọ na-ekwu naha ndị ahụ na-eme ngagharị iwe, onyeisi gọọmenti ụmụ akwụkwọ Mahadum Adekunle Ajasin, Akungba, Samuel Adesomoju, kwuru na ngagharị iwe a ga na-aga nihu ruo mgbe Gọvanọ Rotimi Akeredolu buturu ụgwọ akwụkwọ ahụ.O kwuru na ụgwọ akwụkwọ, naira puku narị abụọ na iri ise, nke e buliri nafọ gara aga site na naira puku iri abụọ na asatọ ewetebeghị ọnọdụ mmepe ọ bụla nụlọ akwụkwọ dị na steeti ahụ.O kwuru, Anyị nọ ebea tata ime ka a mara uche anyị ọzọ. Anyị na-agwa Gọvanọ Akeredolu, nụgwọ akwụkwọ anyị ka a ga-ebuturịrị ugbua maka anyị ga-ahụrịrị na a agaghị ebidokwa akwụkwọ ma ọ bụrụ na ebutụghị ya.Ọ bụ ike anyị ịgụ akwụkwọ mana gọvanọ ji nwayọọ na-anapụ anyị nke a site namụma ya dị iche iche. Ọ bụrụ na gọvanọ chọrọ ịchụ ego, ya chọọ ebe ọzọ ọ bụghị ụlọ akwụkwọ anyị.Anyị na-ezigara ya ozi akụghị mmiri tata na anyị agaghị apụ nokporoụzọ a tutu na o wetuo ụgwọ akwụkwọ ahụ, ma ya ebukwala nobi na ọ ga-emepe ụlọ akwụkwọ ma ọ bụrụ na wetughị ụgwọ akwụkwọ. Anyị ga-anọchibido nke a. Ị ga-ahụ na anyị nọ ebe a mana ọ bụghị nụlọ ọrụ gọvanọ maka o Akeredolu kwuru na ọ ga-achụpụsị anyị ma anyị nwaa anwaa kpọọ ganị ganị ọ bụla.Ọ bụ site ninyeaka nke Deji Akure, Oba Aladelusi Aladetoyinbo, bụ onye nke kpọrọ ndị ngagharị iwe ahụ nobi ya ka o were kwụsị ịkpọ ganị ganị ahụ.Eze ọdịnala ahụ, onye kwuru okwu site naka onye isi ndị ọrụ ya, Ọkpara Eze Toyin Aladetoyinbo, rịọrọ ụmụ akwụkwọ ahụ ka ha bụrụ ndị na-eme ihe iwu kwuru, na ọ gara akọwara gọvanọ iwe ha ka ewere butuo ụgwọ akwụkwọ ahụ. 